Uznesenie Krajského súdu Bratislava sp. zn. 3Cob/189/2012 z 30. 5. 2012
Uznesenie Krajského súdu Bratislava z 30. mája 2012, sp. zn. 3Cob/189/2012, ECLI:SK:KSBA:2012:1212202394.1
Súd: Krajský súd Bratislava
Spisová značka: 3Cob/189/2012
ECLI: ECLI:SK:KSBA:2012:1212202394.1
Dátum vydania: 30. 5. 2012
Forma: Uznesenie
Text rozhodnutia
Súd: Krajský súd Bratislava Spisová značka: 3Cob/189/2012 Identifikačné číslo súdneho spisu: 1212202394 Dátum vydania rozhodnutia: 31. 05. 2012 Meno a priezvisko sudcu, VSÚ: JUDr. Helena Škrinárová ECLI: ECLI:SK:KSBA:2012:1212202394.1 Uznesenie Krajský súd v Bratislave v právnej veci navrhovateľa TV Karpaty, s.r.o. so sídlom Bodona 777/30, Piešťany, IČO: 36 282 413, práv. zást. advokátska kancelária SOUKENÍK - ŠTRPKA, s.r.o., Šotésovej 14, Bratislava proti odporcovi MYTHOS REAL, s.r.o., so sídlom Seberíniho 9, Bratislava, IČO: 35 877 308, o zaplatenie 1.666 eur s príslušenstvom a o odvolaní navrhovateľa proti uzneseniu Okresného súdu Bratislava II v Bratislave, č. k. 33Rob/266/2012 - 23 zo dňa 19.03.2012 takto r o z h o d o l : Krajský súd v Bratislave uznesenie Okresného súdu Bratislava II v Bratislave, č. k. 33Rob 266/2012 - 23 zo dňa 19.03.2012 p o t v r d z u j e . o d ô v o d n e n i e : Napadnutým uznesením súd prvého stupňa zastavil konanie a žiadnemu z účastníkov nepriznal právo na náhradu trov konania. Na odôvodnenie rozhodnutia uviedol, že navrhovateľ nezaplatil na výzvu súdu, ktorú prevzal 17.02.2012 súdny poplatok za návrh na začatie konania ani v lehote určenej súdom. Súd preto konanie podľa § 10 zákona č. 71/1992 Zb. v znení noviel, zastavil. O trovách konania rozhodol podľa § 146 ods. 1, písm. c/ O. s. p. S týmto rozhodnutím sa neuspokojil navrhovateľ a podal proti nemu v zákonnej lehote odvolanie, v ktorom navrhol napadnuté uznesenie zrušiť. Uviedol, že podľa jeho informácií bol súdny poplatok zaplatený a poukázal na rozhodnutie NS SR, sp. zn. 2 Cdo/01. Krajský súd v Bratislave prejednal odvolanie navrhovateľa podľa § 212 ods. 1 a § 214 ods. 2 O. s. p. bez nariadenia pojednávania a dospel k záveru, že odvolanie nie je dôvodné. Podľa ustanovenia § 10 ods. 3 zákona o súdnych poplatkoch súd zruší rozhodnutie o zastavení konania pre nezaplatenie súdneho poplatku, ak poplatník zaplatí súdny poplatok do konca lehoty na odvolanie. Z obsahu spisu odvolací súd zistil, že lehota na podanie odvolania proti napadnutému uzneseniu uplynula dňom 13.04.2012. Z obsahu spisu je preukázané, že súdny poplatok za návrh na začatie konania nebol zaplatený ani do 18.04.2012, čo je po uplynutí odvolacej lehoty, ani do vydania rozhodnutia odvolacieho súdu. Odvolací súd z uvedených dôvodov napadnuté uznesenie súdu prvého stupňa v zmysle § 219 ods. 1 O. s. p. potvrdil ako vecne správne. Toto rozhodnutie prijal Krajský súd v Bratislave v senáte pomerom hlasov 3 : 0 (§ 3 ods. 9 zákona č. 757/2004 Z. z. o súdoch a o zmene a doplnení niektorých zákonov v znení účinnom od 1. mája 2011). Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1212202394.1 (dáta aktuálne k 10. 11. 2026). Záväzné je znenie zverejnené súdom.




